Četnici ga mučili, pa ubili, a on je Srbe zvao braćom i htio mir

U spomen na herojstvo i humanizam dr. Ivana Šretera, ravnatelja bolnice u Lipiku kojeg su zarobili četnici na današnji dan 1991., zagrebački park ispred bolnice Rebro nosit će njegovo ime

<p>Početkom srpske oružane pobune<strong> dr. Ivan Šreter</strong>, bio je ravnatelj bolnice u Lipiku i predsjednik kriznog štaba za zapadnu Slavoniju. Poštovan i cijenje u svom gradu a i šire isticao se po svojoj razboritosti i dobroti i svim silama je nastojao isključivo mirnim putem doći do mira sa Srbima. </p><p>Na sve moguće načine zalagao se za mirna rješenja i nastojao izbjeći rat i krvoproliće.</p><p>- Prijatelji, braćo i sestre sugrađani, naša Pakračka općina je u granicama Hrvatske i uvijek će biti u granicama Hrvatske i time u granicama Europe... Pakrac nikad ne može biti jednouman. Mi, Hrvati, Česi, Talijani, Mađari i braća Srbi i svi ljudi dobre volje jednako želimo mir, ravnopravnost i sreću u Pakračkoj općini... - tako je govorio dr. Šreter u svom govoru 30. svibnja 1991. u Pakracu.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p>Na današnji dan prije 28 godina otet je, mučen i na kraju ubijen. Njegovi posmrtni ostaci ni danas nisu pronađeni. </p><p>Ivan Šreter je rođen 1951. u Pakracu kao prvo od troje djece krojača Josipa i Danice. Od malih je nogu volio biti u crkvi. Kao dječak je maštao da jednoga dana postane liječnik.</p><p>Nakon srednje fizioterapeutske škole zaputio se u Zagreb na studij medicine nakon kojega se vratio u rodni kraj. Zaposlio se kao liječnik opće prakse u lipičkoj bolnici. </p><p>Specijalizirao je fizikalnu medicinu a tijekom 1987. je upisao postdiplomski studij iz reumatologije. Bio je poznat i cijenjen liječnik s razvijenim osjećajem za radne obveze, za humanost, ali skroman i taktičan u ponašanju i ophođenju. Organizirao je niz stručnih skupova, bio predavač u fizioterapeutskoj školi u Pakracu, konzilijarni liječnik u bolnicama u Pakracu, Novoj Gradišci, ambulanti Garešnica i u Podravskoj Slatini.</p><h2>'Imao je vjeru u mir i zajednički život' </h2><p>Uoči demokratskih promjena učlanjuje se u HDZ, a početkom srpske agresije dragovoljno je prihvatio biti Predsjednikom kriznog štaba za zapadnu Slavoniju. </p><p>- Njegova nastojanja da mirnim putem dođe do mira sa Srbima koje je nazivao braćom, nisu urodila plodom. Ovaj “hrvatski Gandhi”, kako ga neki nazivaju, imao je vjeru u mir i zajednički život svih naroda koji žive na prostoru Hrvatske i nastojao izbjeći rat i krvoproliće - kazao nam je u razgovoru prije dvije godine <strong>Dražen Bušić</strong> koji je o Šreterovom životu 2009. snimio <strong>dokumentarac Časnik mirotvorac.</strong></p><p>Četnici su ga 18. kolovoza 1991. zarobili na barikadama u selu Kukunjevac kraj Lipika. Potom su ga prebacili u jednu kuću u blizini zloglasnog logora Bučje gdje je prema svjedočenju očevica, također sužnja, <strong>dr. Vladimira Solara</strong> bio neviđeno mučen.</p><p><br/> Dr. Solar, bivši ravnatelj bolnice Pakrac kazao je u dokumentarcu kako je dr. Šreter bio jezivo istučen<br/> - Imao je prijelom lijeve podlaktice, lijeve lopatice i bio je sav plav. Nije bilo komadića kože na tijelu koja nije bila plava. Sjećam se 6. 10 1991. mi je rečeno: Dr. Šreter je ubijen, a tebe ćemo pustiti kad budemo htjeli - prisjetio se Solar. On je posljednji put vidio dr. Šretera živog. To je bilo 29. kolovoza 1991.</p><h2>'On je svetac-mirotvorac'</h2><p>U dokumentarcu su pokojni <strong>dr. Tomislav Ivančić</strong> i <strong>don Živko Kustić</strong> kazali da dr. Šreter ima obilježja kršćanskog mučenika i da za njega treba biti pokrenut postupak za proglašenje blaženim. Kako je istaknuo don Živko Kustić on je - svetac mirotvorac.</p><p>- Čim čovjek postupa prema neprijatelju s ljubavlju on je vrhunski kršćanin i mučenik. On je zapravo, objektivno, svetac.</p><p>Prof. Tomislav Ivančić koji je dr. Šreteru bio duhovnik za vrijeme studija misli da je njegova pomirljivost prema neprijateljima mira bio njegov najveći “grijeh” i da je zato “morao” umrijeti.</p><p>- Iako do sada još uvijek nedovoljno poznat široj javnosti, dr. Šreter s vremenom, malo po malo postaje uzor čovjekoljublja i bogoljublja novije hrvatske povijesti. Hrvatski narod mu se do sada uspio odužiti time što njegovo ime nose trg u Pakracu, odjel pakračke bolnice te Natječaj za najbolju novu hrvatsku riječ - istaknuo je autor Bušić.</p><h2>Poginuo u ratu kao najviše rangirani dužnosnik RH </h2><p>No uskoro bi i park u Zagrebu trebao nositi ime dr. Šretera. Naime, Odbor za imenovanje naselja, ulica i trgova Grada Zagreba jednoglasno je podržao prijedlog da se javna površina, park omeđen Ulicom Mije Kišpatića, Gorjanićevom ulicom te Gornjim prečacem nazove imenom dr. Ivana Šretera.</p><p>Inicijativu za imenovanje javne površine imenom dr. Ivana Šretera podnijela je Hrvatska liječnička komora u proljeće 2018. godine.</p><p>Dr. Ivan Šreter je poginuo je u Domovinskom ratu kao najviše rangirani dužnosnik Republike Hrvatske vršeći dužnost predsjednika Kriznog štaba za zapadnu Slavoniju. Mrtvim je proglašen 1993., a do danas nije utvrđeno kada je i gdje ubijen niti gdje se nalaze njegovi posmrtni ostaci.</p>